ირანიშ უჟინაშ ლიდერი

**ირანიშ ისლამურ რესპუბლიკაშ უჟინაშ ლიდერი** (), თაშნეშე მიშინუაფუ მუჭოთ **ისლამურ რევოლუციაშ უჟინაშ ლიდერი**() დო ოფიციალურო მუჭოთ **უჟინაშ ხემანჯღვერალაშ ორგანო** () — ირანიშ ისლამურ რესპუბლიკაშ *[[დე იურე]]* სახენწჷფოშ მადუდე დო უმაღალაშ პოლიტიკურ დო რელიგიურ ავტორიტეტი, ნამუთ პრეზიდენტშე მაღლ რანგის გერე. ირანიშ ისლამურ რესპუბლიკაშ აკოანჯარაფილ ნძალეფი, სასამართო ხეშუულება, სახენწჷფო რადიო დო ტელევიზია დო შხვა თარ სახენწჷფო ორგანიზაციეფი, მუნერით რე შანკოეფიშ სხუნუ დო ღანკობურობაშ გოთანჯუაშ სხუნუ, დოჸუნს უჟინაშ ლიდერს.

კონსტიტუციაშ მეჯინათ, უჟინაშ ლიდერ გჷთმოთანჯუნს ისლამურ რესპუბლიკაშ ართამ პოლიტიკას (ბირგჷლი 110), გინმაჯინე კანონმადვალუ, სასამართო დო ემაჸონაფალ ორგანოეფს (ბირგჷლი 57). ჸოფირ პოსტიშ დჷმაკინე, ალი ხამენეი, გიშმაშქვანდჷ დეკრეტეფს დო ღებულენდჷ საბოლა გინოჭყვიდირეფს ეკონომიკაშ, ელმოლიშ, გალენურ პოლიტიკაშ, გონათუაშ, ერუანულ დოგეგმარაფაშ დო ირანიშ გამაგალაშ შხვა ასპექტეფიშ გეშა. ხამენეი თაშნეშე ღებულენდჷ საბოლა გინოჭყვიდირეფს ირანიშ გიშაგორუეფს ქანთელუაშ ხარისხიშ გეშა დო მუშ გამაგალაშ ბორჯის პოსტიშე გინმარინუანდჷ დო პოსტიშა დუთმართინუანდჷ საპრეზიდენტო კაბინეტიშ გოთანჯილ პოსტიშ დუმაკებე პიჯეფს.

თე პოსტიქ დირსხჷ ირანიშ კონსტიტუციათ 1979 წანას, აიათოლა რუჰოლა ხომეინიშ ისლამურ სამართალ თხილუაშ (Vilayat-e Faqih) კონცეფციაშ ოსხირშა დო თინა უვადო (თელარაშ ბოლოშა) დორინაფა რე. დუდშენო კონსტიტუცია თხულენდჷ, ნამჷ-და უჟინაშ ლიდერ რდჷკო მარჯა-ე თაყლიდი — უმაღალაშ რანგიშ ოშურიელე პიჯ უსულიტურ ვითოჟირმორწუმე შიიტურ ისლამშე. 1989 წანას, კონსტიტუციაშა მიშნაღელჷ თირუეფით მოთხუალაქ გეუკაჭულჷ დო ხვალე ისლამურ „რჩქინა“ (scholarship) იბაღინჷ, ნამჷ-და უჟინაშ ლიდერო დაბალი რანგიშ ოშურიელე პიჯით ქჷდოდირთასჷნ. მემართუას „უჟინაშ ლიდერი“ () თარო პატჷცემაშ შანო გჷმირინუაფუ, თიშ უმუკუჯინალო, ნამჷ-და კონსტიტუცია თის ხვალე „ლიდერო“ (, **) მირჩქინანს. კონსტიტუციაშ (ბირგჷლი 111) მეჯინათ, ექსპერტეფიშ სხუნუს ოვლჷ (აიათოლა ხომეინიშ უკული) უჟინაშ ლიდერიშ გიშაგორუა, ჟიგინოჯინა დო გინორინაფა. პრაქტიკას, სხუნუს დღას ვეგმუხანტჷ აწორინალა ვარ-და არგამათ ვეგნუკონტროლებჷ უჟინაშ ლიდერიშ ნამუთინე გინოჭყვიდირი (თიშ არძა აკოხვალამა დო დინნაჭარა კონწარო კონფიდენციალურ რე). სხუნუშ მაკათურეფს კათა გიშაგორუნს გიშაგორუეფს, მარა თინეფს ანტკიცენს ორგანო (შანკოეფიშ სხუნუ), ნამუშ მაკათურეფსჷთ უჟინაშ ლიდერ დჷთრინუანს ვარ-და დჷთრინუანს პიჯი (ირანიშ უჟინაშ სასამართოშ მადუდე), ნამუთ მუშჸურე კჷნე უჟინაშ ლიდერიშ დჷნარინეფ რე. გოერო-შ სახენწჷფოშ მადუდეეფიშ, თარობაშ მადუდეეფიშ დო გალენურ საქვარეფიშ მინისტრეფიშ ერკებულს პრეზიდენტ მირჩქინუაფუ ოფიციალურ *დე იურე* სახენწჷფოშ დო თარობაშ მადუდეთ, ვარ-და უჟინაშ ლიდერი.

ირანიშ ისლამურ რესპუბლიკას მუშ ისტორიაშ განწეხანს ხვალე ჟირ უჟინაშ ლიდერ ჸუნდჷ: რუჰოლა ხომეინი, ნამუსჷთ თე პოსტ 1979 წანაშე 1989 წანას მუშ ღურაშა უკინებუდჷ დო ალი ხამენეი, ნამუსჷთ თე პოსტი ხომეინიშ ღურაშე 2026 წანას მუშ ჸვილუაშა უკინებუდჷ.

## უჟინაშ ლიდერეფიშ ერკებული

## კომენტარეფი


## რესურსეფ ინტერნეტის

*ირანიშ უჟინაშ ლიდერიშ ადმინისტრაციაშ ოფიციალურ ვებ-ხასჷლა
*ირანიშ კონსტიტუცია
*Iran Electoral Archive - უჟინაშ ლიდერი

## სქოლიო


კატეგორია:ალი ხამენეი
კატეგორია:რუჰოლა ხომეინი
უჟინაშ ლიდერი
უჟინაშ ლიდერი
კატეგორია:ირანიშ პოლიტიკურ ტერმინოლოგია
კატეგორია:ირანიშ პოლიტიკა
კატეგორია:ხეშუულებაშ პოსტეფი
კატეგორია:რელიგია დო პოლიტიკა
კატეგორია:რელიგიურ ლიდერეფიშ როლეფი
კატეგორია:თეოკრატეფი
კატეგორია:ავტორიტარიზმი